L 25/76
LT
Europos Sąjungos oficialusis leidinys
2023 1 27
Terminalo oro navigacijos paslaugų ekonominio efektyvumo tikslinių rodiklių peržiūra (38)
Kalbant apie oro uostus, kuriems taikomas Įgyvendinimo reglamentas (ES) 2019/317, kaip nustatyta to reglamento 1 straipsnio 3 ir 4 dalyse, Komisija papildė savo maršruto ekonominio efektyvumo tikslinių rodiklių vertinimą, peržiūrėdama terminalo oro navigacijos paslaugų ekonominio efektyvumo tikslinius rodiklius pagal Įgyvendinimo reglamento (ES) 2019/317 IV priedo 2.1 punkto c papunktį.
Nustatyta, kad Prancūzijos atveju tie tiksliniai rodikliai susirūpinimo nekelia.
Įgyvendinimo reglamento (ES) 2019/317 11 straipsnyje nurodytų paskatų programų peržiūra, kuria papildomas pajėgumo tikslinių rodiklių Komisijos vertinimas (39)
Pagal Įgyvendinimo reglamento (ES) 2019/317 IV priedo 2.1 punkto f papunktį Komisija papildė savo pajėgumo tikslinių rodiklių vertinimą, peržiūrėdama Įgyvendinimo reglamento (ES) 2019/317 11 straipsnyje nurodytas paskatų programas.
Šiuo atžvilgiu Komisija išnagrinėjo, ar pasiūlytos paskatų programos atitinka esminius reikalavimus, nustatytus Įgyvendinimo reglamento (ES) 2019/317 11 straipsnio 1 ir 3 dalyse.
(40)
Įgyvendinimo sprendime (ES) 2022/728 Komisija padarė išvadą, kad Prancūzija turi persvarstyti savo paskatų programas maršruto ir terminalo pajėgumo tiksliniams rodikliams pasiekti taip, kad didžiausios finansinės baudos pagal tas paskatų programas būtų nustatytos tokio lygio, kad darytų reikšmingą poveikį rizikingoms pajamoms.
Komisija pažymi, kad Prancūzija vis dėlto nepadarė jokių tų paskatų programų pakeitimų, palyginti su 2021 m. pateiktu VEFOEB veiklos rezultatų plano projektu ir 2022 m. liepos 13 d. pateiktu persvarstytu VEFOEB veiklos rezultatų plano projektu.
(41)
Todėl, atsižvelgiant į tai, kas išdėstyta 40 konstatuojamojoje dalyje, Komisija daro išvadą, kad persvarstytame nacionalinio veiklos rezultatų plano projekte nurodytos paskatų programos ir toliau kelia susirūpinimą.
Todėl Komisija pakartoja savo nuomonę, kad Prancūzija, priimdama galutinį veiklos rezultatų planą pagal Įgyvendinimo reglamento (ES) 2019/317 16 straipsnio a punktą, turėtų persvarstyti savo paskatų programas, skirtas maršruto ir terminalo pajėgumo tiksliniams rodikliams pasiekti, taip, kad didžiausios finansinės baudos pagal tas paskatų programas būtų nustatytos tokio lygio, kad darytų reikšmingą poveikį rizikingoms pajamoms, kaip aiškiai reikalaujama Įgyvendinimo reglamento (ES) 2019/317 11 straipsnio 3 dalies a punkte, o tai, Komisijos nuomone, turėtų lemti didžiausią finansinę baudą, kuri yra 1 % nustatytųjų išlaidų arba didesnė.
IŠVADOS
(42)
Atsižvelgdama į viską, kas išdėstyta pirmiau, Komisija daro išvadą, kad į Prancūzijos pateiktą persvarstytą veiklos rezultatų plano projektą įtraukti tiksliniai veiklos rodikliai dera su Sąjungos masto tiksliniais veiklos rodikliais,
PRIĖMĖ ŠĮ SPRENDIMĄ:
1 straipsnis Į persvarstytą veiklos rezultatų plano projektą, kurį pagal Reglamentą (EB) Nr.
549/2004 2022 m. spalio 28 d. pateikė Prancūzija, įtraukti tiksliniai veiklos rodikliai, nurodyti šio sprendimo priede esančiame sąraše, dera su trečiojo ataskaitinio laikotarpio Sąjungos masto tiksliniais veiklos rodikliais, nustatytais Įgyvendinimo sprendime (ES) 2021/891.
2 straipsnis Šis sprendimas skirtas Prancūzijos Respublikai.